Chuventudo sala
21°45′ š. pl. 82°51′ v. ilg.﻿ / ﻿21.750°š. pl. 82.850°r. ilg.﻿ / 21.750; 82.850﻿ (Isla de la Juventud) Chuventudo sala (isp. Isla de la Juventud) – sala Karibų jūroje, Kanareoso salyne, nuotolusi ~100 km į pietus nuo Kubos salos (atskirta Batabano įlankos). Priklauso Kubai, sudaro atskirą provinciją. Salos plotas – 2419 km² (7-a pagal dydį Karibų salose). Paviršius kalvotas, šiaurinė dalis aukštesnė nei pietinė. Aukščiausia vieta siekia 303 m. Būdingi karstiniai reiškiniai, yra požeminių urvų. Klimatas tropinis jūrinis, nereti uraganai. Vyrauja drėgnieji atogrąžų miškai, šiaurėje yra pušynų. Yra vario, geležies rūdų, aukso, marmuro telkinių, mineralinių versmių. 2009 m. Chuventudo saloje gyveno 86 256 žmonių. Administracinis centras ir didžiausias miestas – Nueva Cherona. Auginami citrinmedžiai, ananasai, mangai, ryžiai, daržovės. Taip pat verčiamasi galvijų auginimu, žvejyba, turizmu.